smcproject/ml-wiki-sentences huggingface dataset:
ചില പഞ്ചസാരകൾ മെറ്റബോളൈറ്റുകളാണ്, ഉദാഹരണത്തിന് ഫ്രക്ടോസ് അല്ലെങ്കിൽ ഗ്ലൂക്കോസ് , ഇവ രണ്ടും ഉപാപചയ പാതകളിൽ കാണപ്പെടുന്നു.
വ്യാവസായിക മൈക്രോബയോളജി നിർമ്മിക്കുന്ന പ്രൈമറി മെറ്റബോളൈറ്റുകളുടെ ഉദാഹരണങ്ങളിൽ ഇവ ഉൾപ്പെടുന്നു: ക്ലാസ് ഉദാഹരണം മദ്യം എത്തനോൾ അമിനോ ആസിഡുകൾ ഗ്ലൂട്ടാമിക് ആസിഡ്, അസ്പാർട്ടിക് ആസിഡ് ന്യൂക്ലിയോടൈഡുകൾ 5' ഗ്വാനിലിക് ആസിഡ് ആൻറി ഓക്സിഡൻറുകൾ ഐസോസ്കോർബിക് ആസിഡ് ഓർഗാനിക് ആസിഡുകൾ അസറ്റിക് ആസിഡ് , ലാക്റ്റിക് ആസിഡ് പോളിയോളുകൾ ഗ്ലിസറോൾ വിറ്റാമിനുകൾ ബി 2
മെറ്റബോളിം ഉപാപചയ പ്രതിപ്രവർത്തനങ്ങളുടെ ഒരു വലിയ ശൃംഖല ഉണ്ടാക്കുന്നു, ഇതിൽ ഒരു എൻസൈമാറ്റിക് രാസപ്രവർത്തനത്തിൽ നിന്നുള്ള ഔട്ട്പുട്ടുകൾ മറ്റ് രാസപ്രവർത്തനങ്ങളിലേക്കുള്ള ഇൻപുട്ടുകളാണ്.
രാസ സംയുക്തങ്ങളിൽ നിന്നുള്ള മെറ്റബോളൈറ്റുകൾ, അന്തർലീനമായാലും ഫാർമസ്യൂട്ടിക്കലായാലും , സംയുക്തങ്ങളെ നശിപ്പിക്കുന്നതിനും ഇല്ലാതാക്കുന്നതിനുമുള്ള സ്വാഭാവിക ജൈവ രാസ പ്രക്രിയയുടെ ഭാഗമായി രൂപം കൊള്ളുന്നു.
ഒരു സംയുക്തത്തിന്റെ അപചയ നിരക്ക് അതിന്റെ പ്രവർത്തനത്തിന്റെ ദൈർഘ്യവും തീവ്രതയും നിർണ്ണയിക്കുന്ന ഒരു പ്രധാന ഘടകമാണ്.
ഫാർമസ്യൂട്ടിക്കൽ സംയുക്തങ്ങൾ എങ്ങനെ മെറ്റബോളൈസ് ചെയ്യപ്പെടുന്നുവെന്നും അവയുടെ മെറ്റബോളൈറ്റുകളുടെ പാർശ്വഫലങ്ങളെക്കുറിച്ചും മനസ്സിലാക്കുന്നത് മരുന്ന് കണ്ടെത്തലിന്റെ ഒരു പ്രധാന ഭാഗമാണ്.
ഇതും കാണുക ആന്റിമെറ്റാബോളൈറ്റ് ഇന്റർമീഡിയറി മെറ്റബോളിസം , ഇന്റർമീഡിയറ്റ് മെറ്റബോളിസം എന്നും അറിയപ്പെടുന്നു മെറ്റബോളിക് കണ്ട്രോൾ അനാലിസിസ് മെറ്റബോളോമിക്സ്, ഒരു നിശ്ചിത വ്യവസ്ഥകൾക്ക് കീഴിലുള്ള ഒരു സിസ്റ്റത്തിലെ (കോശം, ടിഷ്യു അല്ലെങ്കിൽ ജീവികൾ) ആഗോള മെറ്റാബോളൈറ്റ് പ്രൊഫൈലുകളെക്കുറിച്ചുള്ള പഠനം ഉപാപചയ പാത അസ്ഥിരമായ ജൈവ സംയുക്തങ്ങൾ അവലംബം പുറം കണ്ണികൾ Metabolites എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
മെറ്റെയോറ
ഗ്രീസിലെ പൗരസ്ത്യ ഓർത്തഡോക്സ് സഭയുടെ സന്യാസിമഠ സമുച്ചയങ്ങളാണ് മെറ്റെയോറ .
ഇവിടെയുള്ള 6 മഠങ്ങൾ പ്രകൃതിയിൽ സ്വാഭാവികമായി കാണപ്പെടുന്ന ചെങ്കുത്തായ മണൽക്കൽ ശിലകളുടെ ഉച്ചിയിലാണ് പടുതുയർത്തിയിരിക്കുന്നത്.
തെസ്സല്ലിയിലെ പിനിയോസ് നദിക്കും പിൻഡോസ് പർവ്വതനിരയ്ക്കും സമീപത്തായാണ് മെറ്റെയോറ സ്ഥിതിചെയ്യുന്നത്.
ഇന്ന് ഇവിടം ഒരു യുനെസ്കോ ലോക പൈതൃക സ്ഥാനമാണ്.
അവലംബം പുറത്തേക്കുള്ള കണ്ണികൾ ↑ {{ cite web }} : Missing or empty | title= ( help ) ↑ {{ cite web }} : Missing or empty | title= ( help )
മെറ്റാഫൈസിസ് ഇംഗ്ലീഷ് വിലാസം https://ml.wikipedia.org/wiki/Metaphysis
നീണ്ട അസ്ഥിയുടെ എപ്പിഫൈസിസിനും ഡയാഫൈസിസിനും ഇടയിലുള്ള കഴുത്തിന്റെ ഭാഗമാണ് മെറ്റാഫൈസിസ് എന്ന് അറിയപ്പെടുന്നത്.
കുട്ടിക്കാലത്ത് വളരുന്ന, അസ്ഥിയുടെ ഭാഗമായ ഗ്രോത്ത് പ്ലേറ്റ് ഇതിൽ അടങ്ങിയിരിക്കുന്നു, അത് വളരുമ്പോൾ അത് ഡയാഫൈസിസിനും എപ്പിഫൈസിസിനും സമീപം ഓസിഫൈ ചെയ്യുന്നു.
മെറ്റാഫൈസിസിൽ മെസെൻകൈമൽ സ്റ്റെം സെല്ലുകൾ ഉൾപ്പെടെയുള്ള വൈവിധ്യമാർന്ന കോശങ്ങൾ അടങ്ങിയിരിക്കുന്നു, ഇത് എല്ലുകളുടെയും കൊഴുപ്പിന്റെയും കോശങ്ങൾക്കും അതുപോലെ തന്നെ വിവിധതരം രക്തകോശങ്ങൾക്കും ഓസ്റ്റിയോക്ലാസ്റ്റുകൾ എന്നറിയപ്പെടുന്ന അസ്ഥി നശിപ്പിക്കുന്ന കോശങ്ങൾക്കും കാരണമാകുന്ന ഹെമറ്റോപോയിറ്റിക് സ്റ്റെം സെല്ലുകൾക്കും കാരണമാകുന്നു.
അങ്ങനെ മെറ്റാഫൈസിസിൽ ട്രാബെക്യുലാർ (സ്പോഞ്ചി) അസ്ഥി , രക്തക്കുഴലുകൾ, അതുപോലെ മാരോ അഡിപ്പോസ് ടിഷ്യു (MAT) എന്നിവയുൾപ്പെടെയുള്ള ഉയർന്ന ഉപാപചയ കോശങ്ങൾ അടങ്ങിയിരിക്കുന്നു.
ടിഷ്യു ഉള്ളടക്കത്തെ അടിസ്ഥാനമാക്കി ശരീരഘടനാപരമായി മെറ്റാഫൈസിസിനെ ഒരു കാർട്ടീജീനസ് (തരുണാസ്ഥി) ഘടകം (എപ്പിഫൈസൽ പ്ലേറ്റ്), ഒരു അസ്ഥി ഘടകം (മെറ്റാഫൈസിസ്), ചുറ്റുമുള്ള ഒരു നാരുകളുള്ള ഘടകം എന്നിങ്ങനെ മൂന്ന് ഘടകങ്ങളായി വിഭജിക്കാം.
കുട്ടിക്കാലത്ത്, ഗ്രോത്ത് പ്ലേറ്റുമായി അസ്ഥിയെ വളരാൻ സഹായിക്കുന്ന തരുണാസ്ഥി ബന്ധിപ്പിക്കുന്നു; പ്രായപൂർത്തിയാകുമ്പോൾ (18 മുതൽ 25 വയസ്സ് വരെ), ഗ്രോത്ത് പ്ലേറ്റ് ഘടകങ്ങൾ മൊത്തത്തിൽ വളരുന്നത് നിർത്തുകയും പൂർണ്ണമായും ഉറച്ച അസ്ഥിയായി മാറുകയും ചെയ്യുന്നു.
പ്രായപൂർത്തിയായവരിൽ, ഭാരം വഹിക്കുന്ന അസ്ഥി പ്രതലത്തിൽ നിന്ന് ഡയാഫൈസിസിലേക്ക് ഭാരം കൈമാറാൻ മെറ്റാഫൈസിസ് പ്രവർത്തിക്കുന്നു.
ക്ലിനിക്കൽ പ്രാധാന്യം മനുഷ്യരിൽ ലെഡ് വിഷബാധയുടെ സ്വഭാവം കണ്ടെത്തുന്ന ഒരു എക്സ്-റേ-ഡെൻസ് മെറ്റാഫൈസൽ ലൈനുകൾ കാണാം.
സമൃദ്ധമായ രക്ത വിതരണവും രക്തക്കുഴലുകളുടെ സ്റ്റാസിസും കാരണം, കുട്ടികളിലെ നീണ്ട അസ്ഥികളുടെ മെറ്റാഫൈസുകളിൽ ഓസ്റ്റിയോമെയിലൈറ്റിസ് ഹെമറ്റോജെനസ് വ്യാപനത്തിന് സാധ്യതയുണ്ട്.
ഓസ്റ്റിയോസാർകോമ, കോണ്ട്രോസർകോമ, ഫൈബ്രോസാർകോമ, ഓസ്റ്റിയോബ്ലാസ്റ്റോമ, എൻകോൻഡ്രോമ, ഫൈബറസ് ഡിസ്പ്ലാസിയ, സിമ്പിൾ ബോൺ സിസ്റ്റ്, അനൂറിസ്മൽ ബോൺ സിസ്റ്റ്, നോൺ-ഓസിഫൈയിംഗ് ഓസ്റ്റിയോമോയിഡ്, ഓസ്റ്റിയോയിഡ് ഓസ്റ്റോമ എന്നിവ മെറ്റാഫൈസൽ ട്യൂമറുകളിൽ ഉൾപ്പെടുന്നു.
ഡോക്ടർമാർ അന്വേഷിക്കുന്ന റിക്കറ്റിന്റെ ക്ലിനിക്കൽ ലക്ഷണങ്ങളിൽ ഒന്ന് എക്‌സ്-റേയിൽ കാണുന്ന മെറ്റാഫൈസുകളിലെ കപ്പിംഗും ഫ്രൈയിംഗും ആണ് .
ഇതും കാണുക ഡയാഫൈസിസ് എപ്പിഫൈസിസ് അവലംബം പുറം കണ്ണികൾ "Bone, structure (Gross, Low)
ബീഡി ഇംഗ്ലീഷ് വിലാസം https://ml.wikipedia.org/wiki/Beedi
ദക്ഷിണേഷ്യയിൽ പുകവലിക്കാനായി പ്രചാരത്തിലുള്ള നാടൻ സം‌വിധാനമാണ്‌ ബീഡി .
ഇംഗ്ലീഷ്:Beedi;ഹിന്ദിയിൽ बीड़ी;.
സിഗററ്റിനേക്കാളും വലിപ്പം കുറവാണെങ്കിലും അതിനേക്കാളേറെ കാർബൺ മോണോക്സൈഡും ടാറും സൃഷ്ടിക്കാൻ ബീഡിക്ക് കഴിയും.
പുകയില വളരെ ചെറുതായി (പൊടിയായി) നുറുക്കിയത് തെണ്ട് (Coromandel Ebony)എന്നറിയപ്പെടുന്ന മരത്തിന്റെ ഉണക്കിയ ഒരേ അളവിൽ മുറിച്ച  ഇലകൾ കൊണ്ട് പൊതിഞ്ഞ് അതിൻറെ വണ്ണം കുറഞ്ഞ ഭാഗം നൂൽ  കൊണ്ട് കെട്ടിയാണ് ബീഡി ഉണ്ടാക്കുന്നത്.
ഇതിനെ ബീഡി തെറുക്കൽ  എന്ന് പറയുന്നു.
ആണുങ്ങളും പെണ്ണുങ്ങളും ബീഡി തെറുക്കാറുണ്ട്.
പുകവലിയിലേതു പോലെ തന്നെ നിക്കോട്ടിൻ ആണ്‌ ബീഡി വലിക്കുന്നവർക്കും ലഹരി നൽകുന്നത്.
കേരളത്തിലെ അറിയപ്പെടുന്ന ബീഡികൾ - ദിനേശ് ബീഡി, സാധു ബീഡി, കാജാ ബീഡി, അബ്ദുള്ള ബീഡി.
ബീഡി നിർമ്മാണം നടത്തുന്ന കേരളത്തിലെ ഒരു പ്രമുഖ സ്ഥാപനമാണ് ദിനേശ് ബീഡി
ചിത്രങ്ങൾ ബീഡി തെറുക്കുന്നത്.
തെണ്ട് ഇലകളും കാണാം ബീഡി വലിക്കുന്ന നാട്ടുമ്പുറത്തുകാരൻ അവലംബം ↑ http://www.cdc.gov/mmwr/preview/mmwrhtml/mm4836a2.htm
ബീഡ് ജില്ല
ഇന്ത്യയിലെ മഹാരാഷ്ട്രസംസ്ഥാനത്തിലെ ഒരു ജില്ലയാണ് ബീഡ് ജില്ല (മറാഠി ഉച്ചാരണം: [biːɖ]).
ബീഡ് പട്ടണമാണ് ഈ ജില്ലയുടെ ആസ്ഥാനം.
ജില്ലയുട്രെ വിസ്തൃതി 10,693 ച.
2001 ലെ കണക്കനുസരിച്ച് ഈ ജില്ലയിലെ ജനസംഖ്യ 2,161,250 ആണ് .
ഇതിൽ 17.91% നഗരവാസികളാണ്.
താലൂക്കുകൾ
ഈ ജില്ലയെ താഴെ പറയുന്ന 11 താലൂക്കുകളായി തിരിച്ചിരിക്കുന്നു.
ബീഡ് ആഷ്തി ഗെവ്‌രായ് അംബാജോഗായ് കൈജ് പാർലി മജാൽഗാവ് പട്ടോഡ ശിരൂർ കസർ വാഡ്‌വാനി ധരൂർ അവലംബം
ബീദർ ഇംഗ്ലീഷ് വിലാസം https://ml.wikipedia.org/wiki/Bidar
17°54′N 77°33′E ﻿ / ﻿ 17.90°N 77.55°E ﻿ / 17.90; 77.55 ഉത്തരകർണാടകത്തിലെ ഒരു നഗരമാണ് ബീദർ‍‍ (കന്നഡ: ಬೀದರ್).
ബീദർ താലൂക്കിന്റേയും ബീദർ ജില്ലയുടേയും ആസ്ഥാനവുമാണിത്.
പുരാതനകാലം മുതലേ ബീദറിലെ കൊത്തുപണിക്കാർ ചെമ്പിലും വെള്ളിയിലുമുള്ള കൊത്തുപണികൾക്ക് പേരു കേട്ടവരാണ്.
ഈ കൊത്തുപണികളെ ബിദ്രി എന്നു വിളിക്കുന്നു .
മഞ്ജീര നദിയാണ് ബിഡാർ, ഹൈദരാബാദ് എന്നീ നഗരങ്ങൾക്കാവശ്യമായ കുടിവെള്ളത്തിന്റെ ഉറവിടം.
അവലംബം ↑ Social Science, Our Pasts-II, NCERT Text Book in History for Class VII, Chapter 6, Towns Traders and Craftspersons, Page 81, ISBN 817450724 Bidar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബീഥോവൻ ഇംഗ്ലീഷ് വിലാസം https://ml.wikipedia.org/wiki/Ludwig_van_Beethoven
ലോകപ്രശസ്തനായ ജർമ്മൻ സംഗീതജ്ഞനും , പിയാനോ വിദ്വാനുമായിരുന്നു ലുഡ്വിഗ് വാൻ ബീഥോവൻ എന്ന ബീഥോവൻ (ജനനം:1770 ഡിസംബർ 16 , മരണം:1827 മാർച്ച് 26 ).
പാശ്ചാത്യസംഗീതലോകം ഉദാത്തതയുടെ കാലത്തു നിന്ന് കാല്പനികതയുടെ കാലത്തേക്കുള്ള പരിണാമപ്രക്രിയയിൽ പ്രധാന പങ്ക് വഹിച്ച വ്യക്തിയാണ്‌ ഇദ്ദേഹം.
ലോകത്ത് ഏറെ ആദരിക്കപ്പെട്ടിട്ടുള്ളതും സ്വാധീനം ചെലുത്തിയതുമായ സംഗീതജ്ഞരിൽ ഒരാളായി ബീഥോവൻ കണക്കാക്കപ്പെടുന്നു.
അക്കാലത്ത് കൊളോൺ എലക്റ്ററേറ്റിന്റെ ഭാഗമായിരുന്ന ബോണിൽ (ഇന്ന് ജർമ്മനിയുടെ ഭാഗമാണ്‌) ജനിച്ച ബീഥോവൻ ഇരുപതു വയസിനു ശേഷം ഓസ്ട്രിയയിലെ വിയന്നയിലേക്ക് താമസം മാറ്റി.
വിഖ്യാത സംഗീതജ്ഞനായിരുന്ന ജോസഫ് ഹയ്ഡനോടൊപ്പം പഠിച്ച ബീഥോവൻ പെട്ടെന്നു തന്നെ പിയാനോ വിദഗ്ദ്ധനായി പ്രസിദ്ധിയാർജ്ജിച്ചു.
ഇരുപതു വയസ്സുകളിൽത്തന്നെ അദ്ദേഹത്തിന്റെ കേൾവിശക്തി ക്രമേണ കുറയാൻ തുടങ്ങിയെങ്കിലും തന്റെ പ്രസിദ്ധങ്ങളായ സൃഷ്ടികൾക്ക് സംഗീതം നൽകുകയും അവ അവതരിപ്പിക്കുകയും ചെയ്തു.
കേൾവിശക്തി പൂർണമായും നഷ്ടപ്പെട്ടതിനു ശേഷവും അദ്ദേഹം ഇത് തുടർന്നു.
ചിത്രശാല തപാൽ കവറും സ്റ്റാമ്പും അവലംബം മറ്റു സ്രോതസ്സുകൾ Albrecht, Theodore , and Elaine Schwensen, "More Than Just Peanuts: Evidence for December 16 as Beethoven's birthday".
The Beethoven Newsletter 3 (1988) 49, 60–63.
Bohle, Bruce, and Robert Sabin.
The International Cyclopedia of Music and Musicians.
London: J.M. Dent Sons LTD, 1975.
ISBN 0-460-04235-1 .
Davies, Peter J. The Character of a Genius: Beethoven in Perspective.
Westport, Conn.: Greenwood Press, 2002.
ISBN 0-313-31913-8 .
Davies, Peter J. Beethoven in Person: His Deafness, Illnesses, and Death.
Westport, Conn.: Greenwood Press, 2001.
ISBN 0-313-31587-6 .
DeNora, Tia .
"Beethoven and the Construction of Genius: Musical Politics in Vienna, 1792–1803".
Berkeley, California: University of California Press, 1995.
ISBN 0-520-21158-8 .
Geck, Martin.
Beethoven .
Translated by Anthea Bell.
London: Haus, 2003.
ISBN 1-904341-03-9 (h), ISBN 1-904341-00-4 (p).
Kornyei, Alexius.
Beethoven in Martonvasar .
Verlag, 1960.
OCLC Number: 27056305 Kropfinger, Klaus.
Verlage Bärenreiter/Metzler, 2001.
ISBN 3-7618-1621-9 .
Martin, Russell.
Beethoven's Hair .
New York: Broadway Books, 2000.
ISBN 978-0-7679-0350-9 .
Morris, Edmund .
Beethoven: The Universal Composer.
New York: Atlas Books / HarperCollins, 2005.
ISBN 0-06-075974-7 .
Rosen, Charles .
The Classical Style: Haydn, Mozart, Beethoven.
Expanded ed.
New York: W. W. Norton, 1998.
ISBN 0-393-04020-8 (hc); ISBN 0-393-31712-9 (pb).
Solomon, Maynard .
Late Beethoven: Music, Thought, Imagination.
Berkeley: University of California Press, 2003.
ISBN 0-520-23746-3 .
Sullivan, J. W. N. , Beethoven: His Spiritual Development New York: Alfred A. Knopf , 1927.
പുറത്തേയ്ക്കുള്ള കണ്ണികൾ ബീഥോവൻ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Loudwig han beethovan Archived 2017-04-12 at the Wayback Machine .
, official website The Ira F. Brilliant Center for Beethoven Studies Archived 2012-12-11 at the Wayback Machine .
, The Beethoven Gateway Archived 2013-02-11 at the Wayback Machine .
(San José State University) ബീഥോവൻ ഓപ്പൺ ഡയറക്റ്ററി പ്രൊജക്റ്റിൽ Ludwig van Beethoven എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Free scores by ബീഥോവൻ in the International Music Score Library Project Free scores by ബീഥോവൻ in the Choral Public Domain Library (ChoralWiki) Works by or about Ludwig van Beethoven at Internet Archive and Google Books (scanned books original editions color illustrated) രചനകൾ ബീഥോവൻ ലൈബ്രറികളിൽ ( വേൾഡ്കാറ്റ് കാറ്റലോഗ്) " Beethoven ", a poem by Florence Earle Coates
ബീദർ ജില്ല
കർണാടകയിലെ 31 ജില്ലകളിൽ ഒന്നാണ് ബീദർ ജില്ല ( Bidar district ).
കർണാടയുടെ ഏറ്റവും വടക്കായി സ്ഥിതി ചെയ്യുന്ന ഈ ജില്ലയുടെ അതിർത്തികൾ കിഴക്ക് തെലംഗാണയിലെ കാമറെഡ്ഡി സംഗറെഡ്ഡി ജില്ലകൾ, പടിഞ്ഞാറ് മഹാരാഷ്ട്രയിലെ ലത്തൂർ , ഒസ്മാനബാദ് ജില്ലകൾ, വടക്ക് മഹാരാഷ്ട്രയിലെ നന്ദെദ് ജില്ല തെക്ക് ഗുൽബർഗ ജില്ല എന്നിവയാകുന്നു.
ജില്ലയുടെ ആസ്ഥാനം ബീദർ നഗരമാണ്.
ദേശീയപാത 65 (നേരത്തെ ദേശീയപാത 9), ദേശീയപാത 50 എന്നിവ ഈ ജില്ലയിലൂടെ കടന്നുപോകുന്നു.
ബീന കണ്ണൻ ഇംഗ്ലീഷ് വിലാസം https://ml.wikipedia.org/wiki/%E0%B4%AC%E0%B5%80%E0%B4%A8_%E0%B4%95%E0%B4%A3%E0%B5%8D%E0%B4%A3%E0%B5%BB
കേരളത്തിലെ വസ്ത്രവ്യാപാര മേഖലയിൽ പ്രവർത്തിക്കുന്ന ഒരു പ്രമുഖ വനിതാവ്യാപാരിയാണ് ബീനാ കണ്ണൻ .
ശീമാട്ടി എന്ന വ്യാപാരനാമത്തിലുള്ള വസ്ത്രവ്യാപാര ശൃഖലയുടെ ഉടമയാണ്.
1960 ജൂലൈ 17 ന് കോട്ടയത്ത് ജനിച്ച ബീനയുടെ മുത്തച്ഛനും അച്ഛനും വസ്ത്രവ്യാപാരികളായിരുന്നു.
വളരെ ചെറുപ്പത്തിൽത്തന്നെ വസ്ത്രവ്യാപാരരംഗത്ത് ആകൃഷ്ടയായ അവർ 1980കളിലാണ് ഇതിലേയ്ക്ക് തിരിയുന്നത്.
പരേതനായ കണ്ണനാണ് ഭർത്താവ്.
സംഭാവനകൾ 2007-ൽ ലോകത്തിലെ ഏറ്റവും നീളം കൂടിയ സാരി  ഡിസൈൻ ചെയ്ത് ബീന കണ്ണൻ ഗിന്നസ് ബുക്കിൽ ഇടം നേടിയിരുന്നു.
ഇന്ത്യയിലെ പട്ടുസാരികളെക്കുറിച്ചും, എവിടെയൊക്കെയാണ്‌ നിർമ്മിക്കുന്നതെന്നും എന്തൊക്കെ പ്രത്യേകതകളാണ് ഓരോ സാരിക്കും ഉള്ളതെന്നും വിശദമാക്കുന്ന ബുക്ക്‌ ഓഫ് ഇന്ത്യൻ സിൽക്ക് സാരീസ് എന്ന പുസ്തകം ഇന്ത്യയിലെ പ്രമുഖ പത്രമാധ്യമായ ടൈംസ്‌ ഓഫ് ഇന്ത്യയുമായി ചേർന്ന് ആംഗലേയ ഭാഷയിൽ ബീന പുറത്തിറക്കിയിട്ടുണ്ട്.
പുറമെ നിന്നുള്ള കണ്ണികൾ കേരളത്തിലെ സ്ത്രീകൾ Archived 2011-11-14 at the Wayback Machine .
ബീന കണ്ണൻ ഇൻസ്റ്റാഗ്രാമിൽ ബീന കണ്ണൻ ഫേസ്‌ബുക്കിൽ അവലംബം ↑ ↑ ↑
ബീന ആന്റണി ഇംഗ്ലീഷ് വിലാസം https://ml.wikipedia.org/wiki/Beena_Antony
മലയാളം സിനിമയിലും ടെലിവിഷൻ പരമ്പരകളിലും പ്രവർത്തിക്കുന്ന അഭിനേത്രിയും ശബ്ദലേഖികയുമാണ് ബീന ആന്റണി .
ഇംഗ്ലീഷ്: Beena Antony .
ഒരു കഥയും കുഞ്ഞു പെങ്ങളും എന്ന ദൂരദർശൻ ടി.വി. പരമ്പരയിലൂടെയാണ് ബീന ആദ്യമായി ദൃശ്യമാധ്യമ കലാരംഗത്തെത്ത് പ്രശസ്തയാകുന്നത്.
1990 കളിൽ അഭിനയരംഗത്തേക്ക് പ്രവശിച്ചു.
ഓമനത്തിങ്കൾപക്ഷി, മായാസീത, എന്റെ മാനസപുത്രി, ആട്ടോഗ്രാഫ്, തപസ്യ തുടങ്ങിയ പ്രശസ്ത പരമ്പരകളിൽ ബീന അഭിനയിച്ചിട്ടുണ്ട്.
ഗോഡ് ഫാദർ എന്ന 1991 ൽ പുറത്തിറങ്ങിയ മലയാള സിനിമയിലൂടെ ചലച്ചിത്ര അരങ്ങേറ്റം നടത്തി, ജീവിതരേഖ
എറണാകുളം ജില്ലയിൽ മഞുമ്മൽ എന്ന ഗ്രാമത്തിൽ ഒരു ഇടത്തരം ക്രിസ്തീയ കുടുംബത്തിൽ 1972  ജനുവരി19 നു ആന്റണിയുടേയും ശോശാമ്മയുടേയും മൂന്നും പെണ്മക്കളിൽ രണ്ടാമത്തെ മകളായി ജനിച്ചു.
തടിക്കച്ചവടക്കാരനായിരുന്നു ആന്റണി.
പ്രാഥമിക വിദ്യാഭ്യാസം മഞുമ്മലിലെ ഗാർഡിയൽ ഏൻജൽ സ്കൂളിൽ ചെയ്തു.
ചെറു പ്രായത്തിൽ അഭിനയത്തിനു കമ്പമുണ്ടായിരുന്നു.
ടെലിവിഷൻ, സിനിമ രംഗത്ത് പ്രവർത്തിക്കുന്ന മനോജ് നായരാണ് ഭർത്താവ്.
ആരോമൽ എന്ന മകൻ അഭിനയരംഗത്തുണ്ട്.
മമ്മൂട്ടി അഭിനയിച്ച കനൽകാറ്റ് എന്ന ചിത്രത്തിലാണ് ബീന ആദ്യമായി അഭിനയിക്കുന്നത്.
യാഥൃശ്ചികമായി കിട്ടിയ ഒരു അവസരമായിരുന്നു അതെന്ന് നിരവധി അഭിമുഖങ്ങളിൽ ബീന വെളിപ്പെടുത്തിയിട്ടുണ്ട്.
യോദ്ധ എന്ന സിമിനയിൽ മോഹൻലാലിന്റെ സഹോദരിയായി അഭിനയിച്ചു.
സുരേഷ്ഗോപി, ജയറാം തുടങ്ങിയ പ്രമുഖ നടന്മാരുടെ സിനിമകളിൽ അഭിനയിച്ചിട്ടുണ്ട്.
1990 കളിൽ അഭിനയരംഗത്തേക്ക് പ്രവേശിച്ച ബീന ദൂരദർശനിൽ സംപ്രേഷണം ചെയ്ത, ടി.എസ്. സജി സംവിധാനം ചെയ്ത് ഒരു കഥയും കുഞ്ഞുപെങ്ങളും എന്ന പരമ്പരയിലൂടെയാണ് പ്രശസ്തയാകുന്നത്.
എന്റെ മാനസപുത്രി എന്ന ഏഷ്യാനെറ്റ് പരമ്പരയിലും മികച്ച വേഷം ചെയ്തു.
ആട്ടോഗ്രാഫ്, അമ്മക്കിളി, ആലിപ്പഴം, (ഏഷ്യാനെറ്റ്) ,  ഇന്ദ്രനീലം (അമൃത ടി.വി.), ചാരുലത (സൂര്യ ടി.വി.) ഓമനത്തിങ്കൾ പക്ഷി, നിറക്കൂത്ത്, ഇന്ദിര, ശ്രീ അയ്യപ്പനും വാവരും, മായാസീത, എന്റെ അല്ഫോൺസാമ്മ, കുഞ്ഞാലി മരക്കാർ, അർധചന്ദ്രന്റെ രാത്രി, ബട്ടർഫ്ലൈസ്, അഭിനേത്രി, സരയു, അമല, അമ്മ എന്നിവയാണ് ബീന അഭിനയിച്ച പരമ്പരകൾ.
ചലച്ചിത്രങ്ങൾ താഴെ കൊടുത്തിരിക്കുന്നു.
ചലച്ചിത്രരേഖ വർഷം സിനിമ വേഷം സംവിധായകൻ 1991 ഗോഡ്ഫാദർ ബീന 1991 കിലുക്കാം പെട്ടി ഗാന രംഗത്ത് അതിതി വേഷം 1991 കൂടിക്കാഴ്ച 1991 നെറ്റിപ്പട്ടം സന്ധ്യ 1991 കനൽക്കാറ്റ് ബാസ്കകരൻ നായരുടെ മകൾ 1992 യോദ്ധ അശോകന്റെ സഹോദരി 1992 അധരം ശ്രീദേവി 1992 വളയം സുമതി 1992 കള്ളനും പോലീസും സ്റ്റെല്ല 1992 മഹാനഗരം ഉമ്മർകുട്ടിയുടെ ഭാര്യ 1992 ആയുഷ്കാലം ബാലകൃഷ്ണന്റെ സഹോദരി 1992 പൊന്നാരം തോട്ടത്തെ രാജാവ് ഗീത 1992 എല്ലാരും ചൊല്ലണു രാമചന്ദ്രന്റെ സഹോദരി 1992 തിരുത്തൽ വാാദി ഓഫീസ് സ്റ്റാഫ് 1993 സ്ഥലത്തെ പ്രധാന പയ്യന്സ് ഗോപാലകൃഷ്നന്റെ സഹോദരി 1993 പ്രവാചകൻ കുസുമം 1993 ബന്ധുക്കൾ ശത്രുക്കൾl സുഗന്ധി 1993 അങ്ങനേയും സുനിത 1993 ഘോഷയാത്ര ഒപ്പന നർത്തകി 1993 യാഥവം എസ്.ഐ. നാഗേഷിന്റെ ഭാര്യ 1994 ചീഫ് മിനിസ്റ്റർ കെ, ആർ. ഗൗതമി സൈനബ 1994 ഭരണകൂടം മിനി 1994 കടൽ 1994 തറവാട് 1994 ഭാഗ്യവാൻ ഗായകി 1994 സുകൃതം അദ്ധ്യാപിക 1994 വേണ്ടർ ഡാനിയേൽ ത്രേസ്യ 1994 ഭാര്യ രമണി 1995 അഗ്നിദേവൻ 1995 മാണിക്യ ചെമ്പഴുക്ക ഗിരിജ 1995 പൈ ബ്രദേർസ് റ്റൈപിസ്റ്റ് 1995 രാജകീയം 1996 മയൂര നൃത്തം സുജാത 1996 ഉദ്യാനപാലകൻ 1996 അഴകിയ രാവണൻ ബീന ആന്റ്റണി 1997 പൂനിലാവ് ആലീസ് 1997 സ്നേഹദൂത് ജാനു 1998 പൂത്തിരുവാതിര രാവിൽ രാജമ്മ 1998 [[കല്യാണ ഉണ്ണികൾ " 1998 മീൻതോണി ഷൈനി 1998 നക്ഷത്രത്തുരുത്ത് 1998 ആറാം ജാലകം 1999 ഗർഷോം ഹബീബിന്റെ ഭാര്യ 2000 മൺകോലങ്ങൾ 2001 കോരപ്പൻ ദ ഗ്രേറ്റ് 2005 ഹൃദയത്തിൽ സൂക്ഷിക്കാൻ ഭാനു 2006 സ്മാർട് സിറ്റി (സിനിമ) Smart City Madhavan's step mother 2008 മോതിരം 2008 ശംഭു 2010 കാര്യസ്ഥൻ ബീന 2010 പതിനൊന്നിൽ വ്യാഴം 2011 തൃക്കണ്ണ് 2012 കർപ്പൂരദീപം ഉണ്ണീയുടെ സഹോദരി 2012 തെരുവുനക്ഷത്രങ്ങൾ സ്കൂൾ പ്രിൻസിപൽ 2013 വീപിങ്ങ് ബോയ് ഗൈനക്കോളജിസ്റ്റ് 2015 സാരഥി 2015 തിങ്കൾ മുതൽ വെള്ളി വരെ ബീന ആന്റണിയായി 2016 ദാനയാത്ര
റഫറൻസുകൾ മറ്റി വിവരങ്ങൾ ഇന്റർനെറ്റ് മൂവി ഡാറ്റാബേസിൽ നിന്ന് ബീന ആന്റണി
ബീഡ് ഇംഗ്ലീഷ് വിലാസം https://ml.wikipedia.org/wiki/Bede
ആംഗലജനതയുടെ സഭാചരിത്രം (Historia Ecclesiastica Gentis Anglorum - Ecclesiastical History of the English People) എന്ന ലത്തീൻ കൃതിയുടെ രചയിതാവായ ബെനഡിക്ടൻ സന്യാസിയാണ് ബീഡ് (672/3 - 735).
സം‌പൂജ്യനായ ബീഡ് (Venerable Bede) എന്നാണ് അദ്ദേഹം കൂടുതലും അറിയപ്പെടുന്നത്.
ആംഗല ചരിത്രരചനയുടെ പിതാവായി ബീഡ് മാനിക്കപ്പെടുന്നു.
ജീവിതം De natura rerum , 1529
പുരാതന നോർത്തംബ്രിയായിൽ ന്യൂകാസിലിന് കിഴക്ക് ഇപ്പോഴത്തെ യാരോ പട്ടണത്തിന് സമീപം ക്രി.
672-ലോ, 673-ലോ ആയിരിക്കണം ബീഡ് ജനിച്ചതെന്ന് കരുതപ്പെടുന്നു.
ഏഴാമത്തെ വയസ്സിൽ വിയർമൗത്തെന്ന സ്ഥലത്ത് പുതിയതായി തുടങ്ങിയ സന്യാസാശ്രമത്തിൽ ചേർന്ന് പഠനം തുടങ്ങി .
ഇടക്കുണ്ടായ പ്ലേഗ് ബാധയിൽ ആശ്രമത്തിലെ സന്യാസികളൊക്കെ മരിച്ചെങ്കിലും പ്ലേഗും ആശ്രമാധിപൻ സീൽഫ്രീഡും മാത്രം രക്ഷപെട്ടു.
പത്തൊൻപതാമത്തെ വയസ്സിൽ ശെമ്മാനായ അദ്ദേഹം മുപ്പതു വയസ്സുള്ളപ്പോൾ പുരോഹിതനായി.
ബീഡിന്റെ ജീവിതത്തെക്കുറിച്ച് ഇന്ന് അറിയാവുന്നതെല്ലാം അദ്ദേഹം തന്റെ സഭാചരിത്രത്തിനൊടുവിൽ എഴുതിച്ചേർത്ത ആത്മകഥാപരമായ ഈ കുറിപ്പിൽ നിന്ന് ലഭിക്കുന്നതാണ്:- “ പരിശുദ്ധശ്ലീഹന്മാരായ പത്രോസിന്റേയും പൗലോസിന്റേയും നാമത്തിൽ ജാരോയിലും വീയർമൗത്തിലുമുള്ള സന്യസാശ്രമത്തിലെ പുരോഹിതനും ക്രിസ്തുവിന്റെ ദാസനും ബീഡ് എന്നു പേരുള്ളവനുമായ എനിക്ക്, ദൈവസഹായത്താൽ പുരാതനരേഖകളിൻ നിന്നോ പൂർവികന്മാരുടെ പാരമ്പര്യത്തിൽ നിന്നോ എന്റെ സ്വന്തം അറിവിൽ നിന്നോ സമാഹരിച്ചെടുക്കാനായ ബ്രിട്ടന്റേയും, പ്രത്യേകമായി ഇംഗ്ലീഷ് ജനതയുടേയും, സഭാചരിത്രം ഇത്രയുമൊക്കെയാണ്. മേല്പ്പറഞ്ഞ സന്യാസാശ്രമത്തിന്റെ ചുറ്റുവട്ടത്തിൽ ജനിച്ച എന്നെ ഏഴാമത്തെ വയസ്സിൽ ബന്ധുജനങ്ങൾ കാരുണ്യപൂർവം ബഹുമാന്യനായ ആശ്രമാധിപൻ ബെനഡിക്ടിന്റേയും പിന്നീട് സീൽഫ്രീഡിന്റേയും പക്കൽ പഠനത്തിനായി ഏല്പ്പിച്ചു. അന്നുമുതൽ ഞാൻ എന്റെ സമയമത്രയും ആശ്രമത്തിൽ തിരുവചനങ്ങളുടെ പഠനത്തിലും സന്യാസനിഷ്ടകളുടെ പാലനത്തിലും കഴിച്ചു. പഠിക്കുന്നതും പഠിപ്പിക്കുന്നതും രചിക്കുന്നതും എന്നും എനിക്ക് ആനന്ദംതന്നിരുന്ന  ആരാധാനാഗീതങ്ങളുടെ ചുമതലയും എനിക്കുണ്ടായിരുന്നു. ആശ്രമാധിപൻ സീൽഫ്രിഡിന്റെ നിർദ്ദേശമനുസരിച്ച്, ബഹുമാന്യനായ മെത്രാൻ യോഹന്നാൻ എന്നെ പത്തൊൻപതാം വയസ്സിൽ ശെമ്മാശസ്ഥാനത്തേക്കും മുപ്പതാം വയസ്സിൽ പുരോഹിത്യത്തിലേക്കും പ്രവേശിപ്പിച്ചു. പൗരോഹിത്യത്തിലേക്ക് പ്രവേശിച്ചതുമുതൽ അൻ‍പത്തിയൊൻപത് വയസ്സുള്ള ഇപ്പോൾ വരെ, എന്റേയും എന്റെ സഹോദരന്മാരുടേയും ഉപയോഗത്തിനായി, വേദപുസ്തകത്തെക്കുറിച്ച് , വിശുദ്ധപിതാക്കന്മാരുടെ രചനകളിൽനിന്നോ അവർ കല്പിച്ച അർത്ഥത്തിനും വ്യാഖ്യാനത്തിനും ചേരും‌വിധമോ കുറിപ്പുകൾ സൂക്ഷിക്കുവാൻ ഞാൻ ശ്രദ്ധിച്ചിരുന്നു. ”
ബീഡ്, 1493-ലെ ന്യൂറംബർഗ് നാളാഗമത്തിലെ ചിത്രീകരണം
സെർജിയസ് മാർപ്പാപ്പ ആവശ്യപ്പെട്ടതനുസരിച്ച് ബീഡ് റോം സന്ദർശിച്ചതായുള്ള ഐതിഹ്യത്തെ സഭാചരിത്രത്തിലെ ഈ കുറിപ്പ് പിന്തുണയ്ക്കുന്നില്ല.
സുഹൃത്തുക്കളെ സന്ദർശിക്കുവാനായി സമീപപ്രദേശങ്ങളിലേക്ക് നടത്തിയ ഹ്രസ്വയാത്രകളൊഴിച്ചാൽ ബീഡ് ജാരോയിലേയും ആശ്രമവും വിയർമൗത്തിലെ അതിന്റെ സഹോദരസ്ഥാപനവും വിട്ട് ഏറെ യാത്ര ചെയ്തിട്ടില്ലെന്നു വേണം കരുതാൻ.
എന്നിട്ടും, അറിവ് സമ്പാദിക്കുന്നതിലും പകർന്നുകൊടുക്കുന്നതിലും അതീവതൽപരനായിരുന്ന ബീഡ് തന്റെ കാലഘട്ടത്തിലെ ഒട്ടേറെ വിജ്ഞാനശാഖകളിൽ അവഗാഹം നേടി.
സഭാപിതാക്കാന്മാരുടെ രചനകളെന്നപോലെതന്നെ, വെർജിൽ , ലുക്രീഷ്യസ് , ഓവിഡ് , ഹൊറേസ് തുടങ്ങിയ ക്ലാസ്സിക്കൽ കവികളുടെ കൃതികളും അദ്ദേഹത്തിന് പരിചയമായിരുന്നു.
അദ്ദേഹം ആശ്രയിച്ച ഗ്രന്ഥശേഖരത്തിൽ ഏതാണ്ട് അഞ്ഞൂറോളം ഗ്രന്ഥങ്ങൾ അടങ്ങിയിരുന്നു.
അക്കാലത്ത് ഇംഗ്ലണ്ടിലുണ്ടായിരുന്ന ഏറ്റവും വലിയ പുസ്തകശേഖരങ്ങളിൽ ഒന്നായിരുന്നു അത്.
ലത്തീൻ , ഗ്രീക്ക് ഭാഷകളിൽ നല്ല അവഗാഹവും ഹെബ്രായ ഭാഷയുമായി സാമാന്യപരിചയവും അദ്ദേഹത്തിനുണ്ടായിരുന്നു.
അദ്ദേഹത്തിന്റെ രചനകൾക്ക് യൂറോപ്പിലാകെ ലഭിച്ച പ്രചാരവും മതിപ്പും മൂലം മദ്ധ്യകാലത്തിന്റെ ഗുരുനാഥൻ എന്ന് അദ്ദേഹം അറിയപ്പെട്ടു.
കൃതികൾ ആംഗലജനതയുടെ സഭചരിത്രം
ബീഡ് പ്രധാനമായും അനുസ്മരിക്കപ്പെടുന്നത് ആംഗലജനതയുടെ സഭാചരിത്രം എന്ന കൃതിയുടെ പേരിലാണ്.
എട്ടാം നൂറ്റാണ്ടിന് മുൻപത്തെ ഇംഗ്ലണ്ടിനെക്കുറിച്ച് ഇന്നുള്ള അറിവിന്റെ മുഖ്യ ഉറവിടം ബീഡിന്റെ കൃതിയാണ്.
അഞ്ചുവാല്യങ്ങളായുള്ള ഈ കൃതിയുടെ ആദ്യവാല്യത്തിലെ ചരിത്രം ക്രിസ്തുവിന് മുൻപ് 55-54-ൽ നടന്ന ജൂലിയസ് സീസറിന്റെ ആക്രമണം മുതൽ ക്രി.
597-ൽ റോമിൽ നിന്ന് ഇംഗ്ലണ്ടിലെത്തിയ ആദ്യവേദപ്രചാരകനായ കാന്റർബറിയിലെ അഗസ്റ്റിന്റെ വരവുവരെയുള്ള എട്ടരനൂറ്റാണ്ടുകാലത്തേതാണ്.
തുടർന്നുള്ള നാലുവാല്യങ്ങളിൽ ബീഡ് മുന്നോട്ട്പോയി, താൻ എഴുതിനിർത്തിയ ക്രി.
വ.731 വരെയുള്ള ചരിത്രം പറയുന്നു.
ഏറ്റവും സുന്ദരമായ ചരിത്രരചനകളിലൊന്നായി ബീഡിന്റെ കൃതി കണക്കാക്കപ്പെടുന്നു.
അക്കാലത്തെ ചരിത്രകാരന്മാരുടെ പതിവനുസരിച്ച് ചരിത്രസംഭവങ്ങൾക്ക് പ്രതീകാത്മകമായ അർത്ഥം കണ്ടെത്തുകയും, അത്ഭുതകഥകളെ ശുദ്ധഗതിയോടെ സമീപിക്കുകയും ചെയ്തെങ്കിലും മൊത്തത്തിലെടുത്താൽ ചരിത്രത്തോടുള്ള ബീഡിന്റെ സമീപനം അദ്ദേഹത്തിന്റെ സൽബുദ്ധിയും, സം‌വേദനാവൈപുല്യവും, സത്യനിഷ്ഠയും, നീതിബോധവും പ്രകടമാക്കി.
അദ്ദേഹത്തിന്റെ ആഖ്യാനപാടവം ഒന്നാംകിടയായിരുന്നു.
വേദപ്രചാരകനായ കാന്റർബറിയിലെ അഗസ്റ്റിന് നൽകാനായി, അദ്ദേഹത്തോടൊപ്പം ചേരാൻ പിന്നാലെ ബ്രിട്ടണിലേക്ക് പോയ മെലിറ്റസിന്റെ പക്കൽ ഗ്രിഗോരിയോസ് മാർപ്പാപ്പ പറഞ്ഞേല്പ്പിച്ച സന്ദേശത്തിന്റെ ഒരുഭാഗം ബീഡിന്റെ വാക്കുകളിൽ ഇങ്ങനെയായിരുന്നു:- “ സർ‌വശക്തനായ ദൈവം നിന്നെ ബഹുമാന്യനായ മെത്രാനും എന്റെ സഹോദരനുമായ അഗസ്റ്റിന്റെ അടുത്തെത്തിച്ചുകഴിയുമ്പോൾ, ഇംഗ്ലണ്ടിലെ കാര്യങ്ങൾ ശ്രദ്ധാപൂർവം പരിഗണിച്ചശേഷം, ആ നാട്ടിൽ വിഗ്രഹങ്ങളെ ആരാധിക്കാനുപയോഗിക്കുന്ന ക്ഷേത്രങ്ങൾ നശിപ്പിച്ചുകളയേണ്ടതില്ല എന്ന തീരുമാനത്തിൽ ഞാൻ എത്തിച്ചേർന്നതായി അദ്ദേഹത്തെ അറിയിക്കുക. അവയിലുള്ള വിഗ്രഹങ്ങളെ മാത്രം നശിപ്പിക്കുക.  വിശുദ്ധജലം ഉണ്ടാക്കി ആ ക്ഷേത്രങ്ങളിൽ തളിച്ചശേഷം അവയിൽ അൾത്താരകൾ പണിത് തിരുശേഷിപ്പുകൾ പ്രതിഷ്ഠിക്കുക. ആ ക്ഷേത്രങ്ങൾ നന്നായി പണിയപ്പെട്ടവയെങ്കിൽ അവയെ ചെകുത്താന്മാരുടെ ആരാധനക്കെന്നതിന് പകരം സത്യദൈവത്തിന്റെ സേവനത്തിനായി പരിവർത്തനം ചെയ്യുകയേ വേണ്ടൂ. തങ്ങളുടെ ക്ഷേത്രങ്ങൾ നശിപ്പിച്ചിട്ടില്ല എന്നറിയുമ്പോൾ ജനങ്ങൾ ഹൃദയങ്ങളിൽ നിന്ന് തിന്മയെ മാറ്റി, തങ്ങൾക്ക് മുന്നേ പരിചയമുണ്ടായിരുന്ന ആ ക്ഷേത്രങ്ങളിൽ സത്യദൈവത്തെ ആരാധിക്കാൻ തയ്യാറായെന്നിരിക്കും.  ചെകുത്താന്മാർക്ക് ബലിയർ‍പ്പണമായി അനേകം കാളകളെ കൊല്ലുക അവർക്ക് പതിവായിരുന്നതുകൊണ്ട്, ദേവാലയസമർപ്പണദിവസമോ വേദസാക്ഷികളുടെ മധ്യസ്ഥത്തിരുനാൾ ദിനങ്ങളിലോ പകരം ആഘോഷങ്ങൾ ഏർപ്പെടുത്തണം.  നേരത്തേ അന്യമതക്ഷേത്രങ്ങളായിരുന്ന ഈ പള്ളികളുടെ പരിസരങ്ങളിൽ, മരച്ചില്ലകൾ കൊണ്ട് കൂടാരങ്ങൾ കെട്ടി അവക്കുള്ളിൽ, ദുഷ്ടാരൂപികൾക്ക് അർപ്പണമായെന്നതിന് പകരം എല്ലാ നന്മകളും നൽകി പരിപാലിക്കുന്ന ദൈവത്തിന് നന്ദി പറഞ്ഞ് കന്നുകാലികളെ കൊന്നുതിന്ന് അവർ ആഘോഷിക്കട്ടെ.  ഇത്തരം ശാരീരികസന്തോഷങ്ങൾ അനുവദിച്ചുകിട്ടുമ്പോൾ ദൈവകൃപയിലൂടെയുള്ള ആത്മീയസാന്ത്വനത്തിന് അവർ കൂടുതൽ എളുപ്പം വഴങ്ങും. ”
ബീഡ് ഏതാണ്ട് നാല്പതോളം കൃതികൾ രചിച്ചതായി കരുതപ്പെടുന്നു.
ബൈബിളിലെ പുസ്തകങ്ങളുടെ വ്യാഖ്യാനങ്ങളും, വിശുദ്ധന്മാരുടേയും ആശ്രമാധിപന്മാരുടേയും ജീവചരിത്രങ്ങളും, ആരാധനകളിലും ആഘോഷങ്ങളിലും ഉപയോഗിക്കാനുള്ള കൃതികളും മറ്റും അവയിൽ ഉൾപ്പെടുന്നു.
സാമാന്യശാസ്ത്രവും ചരിത്രവും ദൈവശാസ്ത്രവുമൊക്കെ അദ്ദേഹം കൈകാര്യം ചെയ്തു.
ഈ വിഭാഗങ്ങളിലെല്ലാമുള്ള അദ്ദേഹത്തിന്റെ രചനകൾ അക്കാലത്തെ പടിഞ്ഞാറൻ യൂറോപ്പിന്റെ വിജ്ഞാനത്തിന്റെ സംഗ്രഹമായി എന്നു വേണമെങ്കിൽ പറയാം.
ജീവിതാന്ത്യം ബീഡിന്റെ മരണരംഗം
ന്യൂകാസിലിൽ നിന്ന് 6 മൈൽ ദൂരെയുള്ള ജാരോയിലെ സന്യാസാശ്രമത്തിൽ ക്രി.
735 മേയ് 25-നായിരുന്നു മരണം .
വളരെ പ്രചാരം കിട്ടിയിട്ടുള്ള ഒരു കഥ അനുസരിച്ച് ബീഡിന്റെ ഏറ്റവും ഒടുവിലത്തെ രചന യോഹന്നാന്റെ സുവിശേഷത്തിന്റെ ഇംഗ്ലീഷ് പരിഭാഷയായിരുന്നു.
ബീഡിന്റെ ശിഷ്യനായിരുന്ന കുത്ബർട്ട് രേഖപ്പെടുത്തിയിരിക്കുന്നത്, മരിക്കുന്നതിന് തൊട്ടുമുൻപുവരെ അദ്ദേഹം കേട്ടെഴുത്തുകാരനായ വിൽബർട്ട് എന്ന കുട്ടിക്ക് പരിഭാഷ പറഞ്ഞുകൊടുത്തുകൊണ്ടിരുന്നു എന്നാണ്.
അവശേഷിച്ചിരുന്ന ഒരു വാക്യം കൂടി കേട്ടെഴുതിക്കഴിഞ്ഞ വിൽബർട്ട്, 'പൂർത്തിയായി' എന്നു പറഞ്ഞപ്പോൾ, "നീ പറഞ്ഞത് സത്യമാണ്; പൂർത്തിയായിരിക്കുന്നു" എന്ന് ബീഡ് മറുപടി പറഞ്ഞത്രെ.
അവസാനംവരെ നിർത്താതെ ദൈവസ്തോത്രങ്ങൾ ആലപിച്ച് അദ്ദേഹം താമസിയാതെ മരിച്ചെന്ന് കുത്ബർട്ട് തുടർന്ന് സാക്‌ഷ്യപ്പെടുത്തുന്നു.
ബീഡിനെ ആദ്യം സംസ്കരിച്ചത് ജാരോയിലെ വിശുദ്ധ പൗലോസിന്റെ ആശ്രമത്തിലായിരുന്നു.
1022-ൽ അദ്ദേഹത്തിന്റെ അസ്ഥികൾ ദർഹാം പള്ളിയിലേക്ക് മാറ്റി.
1370-ൽ  അവിടത്തെ ഗലീലി ചാപ്പലിലെ ഒരു കപ്പേളയിൽ അവ പുനഃസംസ്കരിക്കപ്പെട്ടു.
പ്രൊട്ടസ്റ്റന്റ് നവീകരണസമയത്ത് ആ കപ്പേള നാശത്തിനിരയായി.
ഡർഹാമിൽ അദ്ദേഹത്തിന്റെ ഇപ്പോഴുള്ള സംസ്കാര സ്ഥാനം 1831-ൽ നിർമ്മിക്കപ്പെട്ടതാണ്. 'സംപൂജ്യനായ' ബീഡ് ദർഹാം പള്ളിയിലെ ബീഡിന്റെ ശവകുടീരം
സം‌പൂജ്യനായ ബീഡ് (Venerable Bede) എന്ന വിശേഷണം അദ്ദേഹത്തിന് എങ്ങനെ കിട്ടി എന്ന കാര്യത്തിൽ ഊഹാപോഹങ്ങളും ഐതിഹ്യങ്ങളും മാത്രമേയുള്ളൂ.
ബീഡിന്റെ കല്ലറക്കുമുകളിലെ ഫലകം എഴുതാൻ ചുമതലകിട്ടിയത് ഏറെ ഭാഷാ സാമർഥ്യമില്ലാത്ത ഒരു സന്യാസിക്കായിരുന്നെന്നും അദ്ദേഹം വാക്യത്തിനിടയിൽ ശൂന്യസ്ഥലം വിട്ട്, "ഈ കല്ലറയിൽ(______)ബീഡിന്റെ അസ്ഥികളാണ്" എന്നെഴുതിയെന്നും പിന്നീട് രാത്രിയിൽ ഒരു മാലാഖ "ഈ കല്ലറയിൽ സം‌പൂജ്യനായ ബീഡിന്റെ അസ്ഥികളാണ്" എന്നു പൂർത്തിയാക്കിയെന്നുമാണ് ഒരു കഥ.
മറ്റൊരു കഥ അനുസരിച്ച് വൃദ്ധാവസ്ഥയിൽ കാഴ്ചശക്തി നഷ്ടപ്പെട്ടപ്പോഴും ദൈവവചനം പ്രഘോഷിക്കുന്നത് നിർത്തിയിട്ടില്ലാതിരുന്ന ബീഡിനെ കബളിപ്പിക്കാനായി ആരോ  ഒരു കല്ലിൻ കൂമ്പാരത്തിന് മുൻപിൽ കൊണ്ടുപോയി നിർത്തിയിട്ട് അത് പ്രസംഗം ശ്രവിക്കാൻ വന്ന പുരുഷാരമാണെന്ന് പറഞ്ഞു.
അതുകേട്ട് ബീഡ് കല്ലുകളോട് പ്രസംഗിക്കുകയും അത് സമാപിച്ചപ്പോൾ കല്ലുകളൊന്നായി ആമ്മേൻ, സം‌പൂജ്യനായ ബീഡ് എന്ന് പ്രതികരിക്കുകയും ചെയ്തെത്രെ.
ശാസ്ത്രീയമായ ചരിത്രരചനയുടെ ആധുനികമാനദണ്ഡങ്ങൾ വച്ച് നോക്കിയാൽ ചരിത്രഗതിയെ നിഷ്പക്ഷമായി ചിത്രീകരിച്ച ചരിത്രകാരനാണ് ബീഡ് എന്ന് പറയുക വയ്യ.
നൂറ്റാണ്ടുകൾക്ക് മുൻപ് പൗരസ്ത്യസഭയുടെ പശ്ചാത്തലത്തിൽ ക്രിസ്തുമതത്തിന്റെ ചരിത്രം രചിച്ച കേസറിയായിലെ യൂസീബിയസിനെപ്പോലെതന്നെ ബീഡും, താൻ പറയുന്ന കഥയിൽ സ്വന്തം ചായ്‌വ് എങ്ങോട്ടാണെന്നത് മറച്ചുവക്കുന്നില്ല.
അക്രമത്തിന്റേയും കാടത്തത്തിന്റേയും ഇടയിൽനിന്ന് ആത്മീയവും താത്വികവും സാംസ്കാരികവുമായ ഐക്യം രൂപപ്പെടുത്തിയെടുക്കുന്ന ശക്തിയാണ് ക്രൈസ്തവസഭ എന്നതാണ് അദ്ദേഹത്തിന്റെ കൃതിയുടെ അടിസ്ഥാനസങ്കല്പം.
ഇതൊക്കെയാണെങ്കിലും രചിച്ച കാലത്തിന്റെ വീക്ഷണവും വിജ്ഞാനനിലവാരവും കണക്കിലെടുക്കുമ്പോൾ, തന്റെ രചനകളിൽ ബീഡ് കൈക്കൊണ്ട രീതി ഏറെ സംസ്കൃതമായിരുന്നു.
വിഷയത്തെ കഴിയുന്നത്ര സമഗ്രമായും ചിട്ടയോടുകൂടിയും അദ്ദേഹം സമീപിച്ചു.
ക്രിസ്തുവിന്റെ ജനനത്തിൽ തുടങ്ങി കാലഗണന നടത്തുന്ന രീതി തുടങ്ങിയത് ബീഡാണ്.
തന്റെ രചനക്ക് മുൻഗാമികളുടെ രചനകളോടുള്ള കടപ്പാടിനെക്കുറിച്ച് അദ്ദേഹം ബോധവാനായിരുന്നു.
എഴുത്തിന്മേൽ എഴുതുന്നവനുള്ള ഉടമസ്ഥതയെക്കുറിച്ച് അക്കാലത്ത് പതിവില്ലാതിരുന്ന ബോധം (sense of literary property) പ്രകടമാക്കിയ ബീഡ് മറ്റുള്ളവരുടെ രചനകളെ ആശ്രയിച്ചപ്പോഴൊക്കെ കടപ്പാട് എടുത്തുപറഞ്ഞു.
കുറിപ്പുകൾ Opera Bedae Venerabilis, 1563
സന്ന്യാസാർഥികൾ ഇത്ര ചെറിയപ്രായത്തിലേ ആശ്രമ പ്രവേശനം നടത്തുന്നത് ആദിമമദ്ധ്യയുഗത്തിൽ(Early Middle Age) സാധാരണമായിരുന്നു.
ദേവാലയശുശ്രൂഷകളിൽ പങ്കെടുക്കുന്നതിൽ മുടക്കം വരുത്തേണ്ടി വരുന്നത് ബീഡിനെ ഏറെ വേദനിപ്പിച്ചിരുന്നു.
ശുശ്രൂഷാവേളകളിൽ സന്നിഹിതരാകുന്ന മാലാഖമാർ "ഇന്ന് ബീഡ് എന്തേ വരാതിരുന്നത്?"
എന്ന് വേവലാതിപ്പെടുമെന്നായിരുന്നത്രെ അദ്ദേഹതിന്റെ വേദന.
ബീഡ് അതേവരെ രചിച്ച കൃതികളുടെ ഒരു പട്ടികയോടെയാണ് ഈ കുറിപ്പ് സമാപിക്കുന്നത്.